The Temptations

| --- | --- |

הלהקה בהופעה, 1969
 מקום הקמה:  דטרויט 
 מוקד פעילות:  דטרויט, מישיגן
 תקופת הפעילות:  מ-1960
 סוגה:  R&B • פופ • נשמה • פאנק
 חברת תקליטים:  Warwick Motown Atlantic New Door/Universal 
 פרסים והוקרה:  פרס גראמי למפעל חיים (2013)  פרס רכבת הנשמה לאלבום R&B/נשמה הטוב ביותר של צמד או להקה (1999)  היכל התהילה של גראמי (1998)  פרס גראמי להופעת R&B מסורתית הטובה ביותר (2000)  פרס גראמי להופעת R&B הטובה ביותר הכוללת שירה של צמד או להקה (1968)  פרס גראמי למפעל חיים (2012)  פרס NAACP Image - היכל התהילה (1992)  היכל התהילה של גראמי (1997)  אלבום סול/רית'ם אנד בלוז נבחר (1976)  פרס גראמי להופעת רית'ם אנד בלוז אינסטרומנטלית (1972)  פרס גראמי להופעת רית'ם אנד בלוז אינסטרומנטלית (1972)  פרס גראמי להופעת R&B הטובה ביותר הכוללת שירה של צמד או להקה (1972)  פרס המוזיקה האמריקאית ל-R&B (1974)  היכל התהילה של הרוק אנד רול (1989)  כוכב בשדרת הכוכבים בהוליווד 
 אתר רשמי
 פרופיל ב-IMDb
 חברים
 ג'י סי קמרון  טרי ויקס רון טייסון ג'ו הרנדון אוטיס ויליאמס
 חברים לשעבר
 אלברידג' "אל" בריאנט מלווין פרנקלין אדי קנדריקס פול ויליאמס דייוויד ראפין דניס אדוארדס ריצ'רד סטריט דיימון האריס גלן לאונרד לואיס פרייס עלי-אולי וודסון תיאו פיפלס ריי דייוויס הארי מקגילברי ברינגטון "בו" הנדרסון
 
The Temptations (בעברית: "הפיתויים", מכונה לעיתים באנגלית The Tempts או The Temps ובעברית "להקת הפיתויים") הם להקת זמרים אמריקאים-אפריקאים, השייכת למסורת "צליל המוטאון" האמריקאי, אשר שרה בסגנונות הדו-וופ, נשמה, פסיכדליה, פאנק (Funk), דיסקו, R&B, ו-Adult Contemporary.
הלהקה נוסדה בעיר דטרויט במישיגן בשנת 1960 ושמה המקורי היה The Elgins. הלהקה הייתה מורכבת תמיד מחמישה גברים זמרים-רקדנים, אמריקאים-אפריקאים. היא ידועה בזכות הכוריאוגרפיה הייחודית להם, ההרמוניות הקוליות שבין זמריה והלבוש המיוחד של חבריה. נאמר על הלהקה כי השפעתה בתחום מוזיקת הנשמה האמריקאית השתוותה להשפעת להקת הביטלס על מוזיקת הרוק. הלהקה, אשר מכרה כ-22 מיליון אלבומי תקליטים עד לשנת 1982, היא אחת מן הלהקות המצליחות ביותר בהיסטוריה של המוזיקה והייתה הלהקה הקולית המובילה בשנות השישים. בנוסף, הלהקה היא ההרכב המקליט בעל הוותק השני באורכו בחברת התקליטים מוטאון (Motown) אחרי סטיבי וונדר, והקליטו באותה חברה במשך 40 שנה: 16 שנה, משנת 1961 ועד לשנת 1977, ו-24 שנים נוספות, משנת 1980 ועד לשנת 2004 (בין השנים 1977–1980 הלהקה הייתה חתומה על חוזה הקלטות בחברת אטלנטיק רקורדס). נכון לשנת 2006, להקת ה- Temptations ממשיכה להופיע ולהקליט בחברת Universal Records. רק אחד מתוך חברי הלהקה, אוטיס ויליאמס (Otis Williams), היה חבר גם בלהקה המקורית, בעת היווסדה בשנת 1960.
בדומה ללהקה קולית אחרת, הסופרימס, "The Temptations" שינתה את הרכבה לעיתים קרובות במהלך שנות קיומה. הלהקה המקורית כללה חברים משתי להקות קוליות מקומיות בדטרויט: מלהקת The Distants הצטרפו שלושה, טנור/בריטון שני אוטיס ויליאמס, טנור ראשון אלברידג' "אל" בריאנט (Elbridge "Al" Bryant), בס מלווין פרנקלין (Melvin Franklin), ומלהקת The Primes הצטרפו שניים, טנור ראשון/פלסטו אדי קנדריקס (Eddie Kendricks), וטנור שני/בריטון פול ויליאמס (Paul Williams). בין הזמרים המובילים הבולטים ביותר בהרכבים השונים של הלהקה היו דייוויד ראפין (David Ruffin), דניס אדוארדס (Dennis Edwards) (שניהם הפכו אחר כך לזמרי סולו מצליחים בחברת התקליטים Motown), ריצ'רד סריט (Richard Street), דימון האריס (Damon Harris), רון טייסון (Ron Tyson), עלי-אולי וודסון (Ali-Ollie Woodson), תיאו פיפלס (Theo Peoples) וג'י סי קמרון (G.C. Cameron).
במהלך שנות קיומה הקליטה הלהקה ארבעה להיטי פופ שהגיעו למקום הראשון במצעד האמריקאי ו-14 להיטי R&B שהגיעו למקום הראשון במצעד. להיטיה של הלהקה זיכו אותה בשלושה פרסי גראמי ושני פרסי גראמי נוספים ניתנו לכותבי השירים והמפיקים של הלהקה, אשר תרמו ליצירת הלהיט Papa Was a Rollin' Stone, משנת 1972.